04005942507010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 594 


25 Ιουλίου 2001 


ΔΙΑΤΑΓΜΑΤΑ 


Έγκριση πολεοδομικής μελέτης τμημάτων της πολεοδο- 
μικής ενότητας 1 του οικισμού Παράλιου Άστρουςτου 
Δήμου Βόρειας Κυνουρίας (Νομού Αρκαδίας) και τρο¬ 
ποποίηση του εγκεκριμένου ρυμοτομικού σχεδίου του 
ιδίου Δήμου στα όρια σύνδεσης με την περιοχή επέ¬ 
κτασης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43, 44, 152, 153, 154, 160, 
161,243, 248, 249,250 και 255του από 14.7.1999 Π.Δ/τος 
«Κώδικας Βασικής Πολεοδομικής Νομοθεσίας» (Δ’ 
580/99), όπως τα άρθρα 243, 248, 249, 250 και 255 τρο¬ 
ποποιήθηκαν με τα άρθρα 4, 5, 6, 7 και 13 αντίστοιχα του 
Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

3. Την 64927/3463/19.5.1993 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) της 
κοινότητας Παράλιου Άστρους (Ν. Αρκαδίας)» (Δ’ 614). 

4. Την 4973/1123/2001 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 1 
«Κεντρική γειτονιά»του οικισμού Παράλιου Άστρουςτου 
δήμου Βόρειας Κυνουρίας (Ν. Αρκαδίας)». 

5. Την 53/1998 γνωμοδότηση του κοινοτικού συμβου¬ 
λίου της κοινότητας Παράλιου Άστρους (Ν. Αρκαδίας). 

6. Την 305/1999 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α. 


8. Την 239/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται α) το πολεοδομικό σχέδιο τμημάτων της πο¬ 
λεοδομικής ενότητας 1 «Κεντρική γειτονιά» του οικισμού 
Παράλιου Άστρους του Δήμου Βόρειας Κυνουρίας (Ν. 
Αρκαδίας) με τον καθορισμό οικοδομήσιμων χώρων, ο¬ 
δών, πεζοδρόμων, κοινοχρήστων χώρων, κοινοχρήστων 
χώρων - πλατείας, χώρων στάθμευσης αυτοκινήτων (Ρ), 
χώρου παιδικής χαράς, βρεφονηπιακού σταθμού και β) η 
τροποποίηση του εγκεκριμένου ρυμοτομικού σχεδίου 
του ιδίου ως άνω Δήμου στα σημεία σύνδεσης με την πε¬ 
ριοχή επέκτασης και ειδικότερα στα Ο.Τ. 15 και 20 του ε¬ 
γκεκριμένου ρυμοτομικού σχεδίου με την έγκριση οδών ε¬ 
ντός αυτών, όπως οι παραπάνω ρυθμίσεις φαίνονται στο 
σχετικό χρωματισμένο πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 13877/2001 
πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών, των οποίων το 
πολεοδομικό σχέδιο εγκρίνεται με το άρθρο 1 του πα¬ 
ρόντος. 

Άρθρο 3 

Στους οικοδομήσιμους χώρους των παραπάνω πε¬ 
ριοχών επιτρέπεται η χρήση αμιγούς κατοικίας, όπως 
προσδιορίζεται από το άρθρο 2 του από 23.2.1987 
Π.Δ/τος (Δ’ 166). 

Άρθρο 4 

1. Στο πρόσωπο των οικοπέδων, οικοδομημένων ή μη 
των περιοχών των οποίων εγκρίνεται το σχέδιο επιβάλλε¬ 
ται προκήπιο πλάτους τεσσάρων (4), πέντε (5) και οκτώ (8) 
μέτρων. 

2. Στην περιοχή της οποίας τροποποιείται το σχέδιο ε¬ 
πιβάλλεται προκήπιο πλάτους τεσσάρων (4) μέτρων, ό¬ 
πως οι ρυθμίσεις φαίνονται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, 
ορίζονται ως εξής: 

1. Ελάχιστο πρόσωπο: δέκα οκτώ (18,00) μέτρα. 

Ελάχιστο εμβαδόν: πεντακόσια (500,00) τ.μέτρα. 

2. Επιπλέον των προϋποθέσεων της προηγούμενης πα¬ 
ραγράφου απαιτείται όπως στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη επι¬ 
φάνεια πενήντα (50) τ. μ. και ελάχιστη πλευρά πέντε (5) μέ¬ 
τρα. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

6. Πάνω από το μέγιστο επιτρεπόμενο ύψος των ανε- 
γερθησομένων κτιρίων επιβάλλεται η κατασκευή στέγης 
ύψους 1,5 μ. 


7. Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ3). 

8. Επιβάλλεται η διάσπαση του όγκου των κτιρίων με κά¬ 
λυψη μεγαλύτερη των 400 τ.μ. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 2 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

